Lance Armstrong is 'n Amerikaanse professionele padwedrenfietsryer. Nadat hy kanker oorwin het, het hy die Tour de France van 1999 tot 2005 'n rekordbrekende sewe keer in 'n ry gewen. Hy is die enigste deelnemer wat sewe keer gewen het, die vorige rekord was vyf keer. Hy is egter uit die sport geskors en van sy toekennings gestroop nadat hy aan die gebruik van opkikkers skuldig bevind is.
Die Antwoord is 'n musiekgroep wat in 2009 deur Watkin Tudor (Waddy) Jones, Anri du Toit en Justin de Nobrega in Kaapstad, Suid-Afrika, gestig is. Hul debuutalbum, $O$, is vir 'n kort rukkie gratis op die internet uitgereik. Die groep was in 2010 op 'n musiektoer deur Europa (insl.Skandinawië) en later in dieselfde jaar deur die VSA.
John Christopher "Johnny" Depp II is 'n Amerikaanse akteur, rolprentvervaardiger en musikant wat al onder meer die Golden Globe vir beste akteur gewen het.
Douglas Stanhope is 'n Amerikaanse komediant, skerpskertser, akteur, skrywer, en podsendinggasheer.
Die nasionale vlag van Frankryk is op 15 Februarie 1794 vir die eerste keer amptelik aanvaar. Die vlag vertoon drie ewe wye vertikale bane in blou, wit en rooi. Die vlag se verhouding is "2:3". Die Franse driekleur is een van die invloedrykste vlae in die geskiedenis met die driekleurskema wat deur talle ander volkere in Europa en die res van die wêreld aangeneem is, en, volgens die Encyclopædia Britannica, het dit histories "in simboliese teenstand teen die outokratiese en kerklike koninklike standaarde van die verlede" gestaan.
Molinicos is 'n Spaanse stad en munisipaliteit in die provinsie Albacete, wat deel uitmaak van die outonome gewes Kastilië-La Mancha.
Keir Rodney Starmer is 'n Britse politikus en sedert 4 April 2020 die Opposisieleier en die Leier van die Arbeidersparty. Starmer is vir die eerste keer in 2015 tot Lid van die Parlement (LP) verkies vir Holborn and St Pancras. Starmer identifiseer as 'n sosialis. In Mei 2022 het die Britse polisie 'n ondersoek gelas na sy beweerde oortreding van die inperkingsmaatreëls wat in 2021 in die Verenigde Koninkryk van krag was.